Yuvraj Singh arrested প্ৰাক্তন ভাৰতীয় তাৰকা ক্ৰিকেটাৰ যুৱৰাজ সিঙক বৈষম্যমূলক মন্তব্য কৰাৰ এক গোচৰত দেওবাৰে গ্ৰেপ্তাৰ কৰাৰ পাছতে অন্তৰ্ৱতীকালীন জামিনত মুকলি কৰি দিয়া হৈছে।
হাৰিয়ানাৰ হিছাৰৰ হাছিৰ আৰক্ষী অধীক্ষকগৰাকীয়ে জানিবলৈ দিয়ে যে পঞ্জাৱ আৰু হাৰিয়ানা উচ্চ ন্যায়ালয়ৰ নিৰ্দেশ অনুসৰি তদন্তকাৰী বিষয়া উপ আৰক্ষী অধীক্ষক বিনোদ শংকৰৰ সন্মুখত উপস্থিতি হৈ যুৱৰাজ সিঙে তদন্তত সহযোগ কৰে।
উচ্চ ন্যায়ালয়ৰ নিৰ্দেশ অনুসৰিয়েই তেওঁক জামিনত মুকলিও কৰি দিয়া হয়। গ্ৰেপ্তাৰৰ পাছতেই যুৱৰাজক অন্তৰ্ৱতীকালীন জামিন দিয়া হয়।
যোৱা বছৰ ইনষ্টাগ্ৰামত আন এগৰাকী ক্ৰিকেটাৰ যুজবেন্দ্ৰ চাহালৰ বিৰুদ্ধে যুৱৰাজে জাতিগত বৈষম্যমূলক মন্তব্য কৰাৰ অভিযোগ উঠিছিল।
হাছিৰ এগৰাকী আইনজীৱী ৰজত কালছানে যুৱৰাজৰ বিৰুদ্ধে অভিযোগ দাখিল কৰে। কালছানে দাবী কৰে যে যুৱৰাজৰ মন্তব্যই দলিত সম্প্ৰদায়ৰ অনুভুতিত আঘাত হানিছে।
আইনজীৱীগৰাকীৰ অভিযোগৰ ভিত্তিত যুৱৰাজৰ বিৰুদ্ধে ভাৰতীয় দণ্ডবিধিৰ ১৫৩ ধাৰা, ১৫৩ বি আৰু অনুসূচীত জাতি তথা জনজাতি আইনৰ (প্ৰতিৰোধ আৰু নৃশংসতা) ৩(১) (ইউ) ধাৰাত গোচৰ ৰুজু কৰা হয়।
চলিত বছৰত যুৱৰাজ সিঙে সেই গোচৰ খাৰিজ কৰাৰ আবেদন জনাই উচ্চ ন্যায়ালয়ৰ দ্বাৰস্থ হৈছিল।
অৱশ্যে ইয়াৰ মাজতে যুৱৰাজ সিঙে তেওঁৰ সেই মন্তব্যৰ বাবে ছচিয়েল মিডিয়াৰ জৰিয়তে ক্ষমাও বিচাৰিছিল।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
